b'\n_START_ARTICLE_\nAnna Sewell\n_START_SECTION_\n\xc5\xbdivljenje\n_START_PARAGRAPH_\nAnna Sewell se je rodila v angle\xc5\xa1kem mestecu Great Yarmouth v grofiji Norfolk v vzhodni Angliji. Njen o\xc4\x8de je bil Isaac Phillip Sewell, mati pa Mary Wright Sewell, uspe\xc5\xa1na avtorica knjig za otroke. Anna je imela tudi dve leti mlaj\xc5\xa1ega brata Philipa. Anna in Philip sta se izobra\xc5\xbeevala doma zaradi pomanjkanja denarja, njuna u\xc4\x8diteljica je bila njuna mati. Anna se je po zaslugi matere seznanila z glasbo, slikarstvom, poezijo._NEWLINE_Leta 1822 se je dru\xc5\xbeina preselila v Dalston, London. Njihovo \xc5\xbeivljenje je bilo te\xc5\xbeko, saj je o\xc4\x8detov posel propadel. Otroka sta bila ve\xc4\x8dkrat poslana k Maryjinim star\xc5\xa1em v Buxton._NEWLINE_Leta 1824 si je Anna huje po\xc5\xa1kodovala oba gle\xc5\xbenja. Do konca \xc5\xbeivljenja je imela te\xc5\xbeave, saj ni mogla hoditi in stati. Za ve\xc4\x8djo mobilnost je uporabljala ko\xc4\x8dije z vpre\xc5\xbeenimi konji. To je pripomoglo k njeni veliki ljubezni do konj in skrbi za ravnanje z \xc5\xbeivalmi. Ko je dopolnila dvanajst let, se je dru\xc5\xbeina preselila v Stoke Newington, Anna pa je prvi\xc4\x8d \xc5\xa1la v \xc5\xa1olo._NEWLINE_Kasneje je Anna pomagala materi z urejanjem njenih del. Tako se je seznanila s pisateljevanjem. Skupaj sta se zavzemali za odpravo abolicionizma._NEWLINE_Leta 1845 se je dru\xc5\xbeina preselila v Lancing, zdravstveno stanje Anne pa se je za\xc4\x8delo slab\xc5\xa1ati, zato je poiskala zdravni\xc5\xa1ko pomo\xc4\x8d tudi v Evropi. Tam je sre\xc4\x8dala veliko pisateljev, umetnikov,_NEWLINE_Leta 1866 se je Anna preselila k bratu Philipu v Old Catton, da mu je pomagala skrbeti za njegovih sedem otrok, saj je bratova \xc5\xbeena umrla. Ko je \xc5\xbeivela pri bratu, je za\xc4\x8dela z ustvarjanjem \xc4\x8crnega lepotca med leti 1871 in 1877. V tem \xc4\x8dasu je bila precej \xc5\xa1ibka, pisanje pa je bil zanjo prete\xc5\xbeek izziv. Narekovala je tekst svoji materi, ona pa je pisala po nareku h\xc4\x8dere._NEWLINE_Anna se ni nikoli poro\xc4\x8dila in ni imela otrok._NEWLINE_Njene zdravstvene te\xc5\xbeave so se v zadnjih dveh letih njenega \xc5\xbeivljenja le \xc5\xa1e stopnjevale. Priklenjena je bila na posteljo. Umrla je za hepatitisom oziroma tuberkulozo v hudih mukah. Pokopana je bila na pokopali\xc5\xa1\xc4\x8du Quaker v Buxtonu, Norfolk v bli\xc5\xbeini mesta Norwich. Njena rojstna hi\xc5\xa1a v Great Yarmouthu je sedaj muzej.\n_START_SECTION_\nDelo\n_START_PARAGRAPH_\nNjeno edino delo, roman \xc4\x8crni lepotec velja za klasi\xc4\x8dno delo mladinske knji\xc5\xbeevnosti, sprva pa je bil namenjen ljudem, ki delajo s konji._NEWLINE_Sewellova je prodala roman zalo\xc5\xbebi Jarrold & Sons, ko je bila stara 57 let. Za roman je dobila pla\xc4\x8dilo \xe2\x82\xa440, delo je bilo objavljeno \xc5\xa1e istega leta. Anna \xc5\xbeal ni do\xc5\xbeivela, kak\xc5\xa1en vpliv je imel njen roman na bralstvo po svetu, saj je \xc4\x8dez pet mesecev umrla._NEWLINE_Delo je prevedeno v razli\xc4\x8dne jezike, nastale pa so tudi filmske predloge in televizijske serije ter celo gledali\xc5\xa1ke priredbe. Kot je Anna pri\xc4\x8dakovala, se je roman dotaknil borcev proti mu\xc4\x8denju \xc5\xbeivali.'